podlahové vykurovanie vraj nepriaznivo pôsobí na kŕčové žily a vysúša kĺby. je to pravda?
systémy moderného plošného vykurovania v žiadnom prípade nie sú zdraviu škodlivé. dôležitou podmienkou, ktorá sa musí zachovať, je dodržať maximálne teploty ohrievaných povrchov na zdraviu neškodnej úrovni – pri podlahovom vykurovaní 25 až 27 °c, pri stenovom vykurovaní 35 °c a pri stropnom 29 °c. inak sa systém stane nielen nekomfortným, ale aj neoptimálnym pre naše zdravie. správne nastavenie je záležitosť správneho naprojektovania a realizácie, preto má rehau pripravené profesionálne spracované technické informácie pre projektantov a pravidelne školí realizačné firmy. mýtus o zdravotnej škodlivosti vznikol v minulosti, keď podlahové vykurovanie nebolo regulované a teplota povrchu podlahy často vysoko presahovala spomínanú prípustnú teplotu. navyše, dnes majú moderné stavby takú nízku potrebu tepla, že prevádzku podlahového vykurovania citeľne zaznamenáte iba počas niekoľkých najchladnejších dní v roku.
podlahové vykurovanie je vhodné inštalovať do všetkých vykurovaných miestností. dnes už nie je dôvod kombinovať podlahové vykurovanie s radiátormi, napr. v spálni. jeho výkon je spravidla viac ako postačujúci napriek rozmiestnenému nábytku alebo posteliam. na výnimky by mal vždy upozorniť projektant alebo zhotoviteľ. deficit podlahového vykurovania sa dá potom jednoducho doplniť napríklad menšou stenovou plochou s vyhrievaním. radiátory odporúčame inštalovať v kúpeľni pre lepší tepelný komfort a zároveň na vysušenie zavesených uterákov. nesprávna nemusí byť ani úvaha o inštalácii väčšieho radiátora v garáži alebo v pivnici, kde bude fungovať aj s použitím nižších teplôt vykurovacej vody. systém tak zbytočne neskomplikujete a nepredražíte. naopak, vykurovanie určite nepatrí do špajzy.